# ஒமேகா-3 கொழுப்பு அமிலம்



**ஒமேகா-3 கொழுப்பு அமிலங்கள்** (**ω−3** கொழுப்பு அமிலங்கள் அல்லது **n −3** கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் *n* −3 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து மூன்றாம் பிணைப்பாகும்.  

ஊட்டச்சத்துக்கு மிகவும் முக்கியமானவற்றில் ஒமேகா-3 கொழுப்பு அமிலங்களில் ஆல்ஃபா-லினோலெனிக் அமிலம் (ALA), இகோசாபென்டயினோயிக் அமிலம் (EPA) மற்றும் டொகோசாஹெக்சாயினோயிக் அமிலம் (DHA) ஆகியவை அடங்கும். இவை அனைத்துமே பல்நிறைவுறாக் கொழுப்பு அமிலச் சேர்மங்களாகும். மனிதர்களால் ஒமேகா-3 கொழுப்பு அமிலங்களை *தளப்பொருள்களிலிருந்து* உற்பத்தி செய்ய முடியாது. ஆனால் "குறுகிய சங்கிலி" பதினெட்டு-கார்பன் ஒமேகா-3 அமிலமான ஆல்ஃபா-லினோலெனிக் அமிலத்திலிருந்து (EPA போன்ற) "நீண்ட சங்கிலி" 20-கார்பன் நிறைவுறா ஒமேகா-3 கொழுப்பு அமிலங்களையும் (DHA போன்ற) 22-கார்பன் ஒமேகா-3 நிறைவுறாக் கொழுப்பு அமிலங்களையும் உற்பத்தி செய்ய முடியும். குறுகிய சங்கிலி ஒமேகா-3 கொழுப்பு அமிலங்கள் தோராயமாக ஆண்களில் 5% செயல்திறனுடன் நீண்ட சங்கிலி வகைகளாக (EPA, DHA) மாற்றப்படுகின்றன. பெண்களில் இந்த சதவீதம் அதிகமாக உள்ளது. இந்த மாற்றங்கள் ஒமேகா−6 கொழுப்பு அமிலங்களுடனான போட்டியுடன் ஏற்படுகின்றன. அவை லினோலெயிக் அமில வழிப்பொருள்களின் வேதியியல் ஒத்த அமைப்பு செயலிகளுடன் தொடர்புடையவையாகும். ஒமேகா-3 ஆல்ஃபா-லினோலெனிக் அமிலம் மற்றும் ஒமேகா−6 லினோலெயிக் அமிலம் ஆகியவை உணவிலிருந்து கிடைக்கப்பெற வேண்டிய இன்றியமையா ஊட்டச்சத்துகள் ஆகும். உடலில் லினோலெனிக் அமிலத்திலிருந்து நீண்ட ஒமேகா-3 கொழுப்பு அமிலங்களைத் தயாரிக்கும் செயலானது, ஒமேகா−6 ஒத்த அமைப்பு செயலிகளின் போட்டியால் வேகம் குறைக்கப்படுகிறது. இதனால் நீண்ட சங்கிலி ஒமேகா-3 கொழுப்பு அமிலங்கள் நேரடியாக உணவிலிருந்து கிடைக்கும்போதோ அல்லது ஒமேகா−6 ஒத்த அமைப்பு செயலிகளின் போட்டி அளவுகள் ஒமேகா-3 அமிலத்தின் அளவுகளை விட மிக அதிகமாகாத போதோ, திசுக்களில் நீண்ட சங்கிலி ஒமேகா-3 கொழுப்பு அமிலங்கள் சேகரமாவது மேலும் செயல்திறன்மிக்கதாகிறது.  

## வரலாறு
ஒமேகா-3 கொழுப்பு அமிலங்கள் இயல்பான வளர்ச்சிக்கும் உடல்நலத்திற்கும் மிகவும் இன்றியமையாதது என 1930-களிலிருந்தே கருதப்பட்டு வந்தாலும், கடந்த சில ஆண்டுகளிலேயே அவற்றின் உடல்நல நன்மைகள் பற்றிய விழிப்புணர்வு குறிப்பிடத்தக்க அளவு அதிகரித்தது. E-இகோசாபென்டயினோயிக் அமிலம் மற்றும் E-டொகோசாஹெக்சாயினோயிக் அமிலச் சேர்க்கை போன்ற எத்தில் ஒமேகா-3 கொழுப்பு அமிலங்களின் புதிய மாற்றவகைகள், பழையனவற்றை விட மிகவும் சுத்திகரிக்கப்பட்ட மற்றும் கூடுதல் செயல்திறன் மிக்க தயாரிப்புகளாக கவனமீர்த்துள்ளன. அமெரிக்காவில், இந்தப் புதிய மாற்றவகைகள் பெரும்பாலும் லொவாசா (Lovaza) போன்ற பரிந்துரைக்கும் மருந்துகளாக விற்கப்படுகின்றன. ஐரோப்பிய ஒன்றியத்தில் உணவில் சேர்க்கப்படும் கூடுதல் பொருள்களாக இவைக் கிடைக்கின்றன.  

டொகோசாஹெக்சாயினோயிக் அமிலம் மற்றும் இகோசாபென்டயினோயிக் அமிலம் ஆகிய நீண்ட சங்கிலி ஒமேகா-3 கொழுப்பு அமிலங்களின் உடல்நல நன்மைகள் நன்கு அறியப்பட்டவையாகும். இந்த நன்மைகளை 1970களில் கிரீன்லாந்து இனூயிட் பழங்குடியினர் பற்றிய ஆய்வில் ஈடுபட்டிருந்த ஆராய்ச்சியாளர்கள் கண்டுபிடித்தனர். கிரீன்லாந்தின் இனூயிட் மக்கள் கடல் உணவுகளின் மூலம் அதிக அளவு கொழுப்பை உட்கொண்டனர், ஆனால் அவர்களுக்கு இதயகுழலிய நோய் ஏற்பட்டிருந்ததாகத் தெரியவில்லை. எஸ்கிமோக்கள் அதிக அளவு ஒமேகா-3 கொழுப்பு அமிலங்களை உட்கொண்டதால் டிரைகிளிசரைடு, இதயத் துடிப்பு வீதம், இரத்த அழுத்தம் மற்றும் பெருந்தமனித் தடிப்பு ஆகியவை குறைந்தன.  

2004 ஆம் ஆண்டு செப்டம்பர் எட்டாம் தேதியன்று அமெரிக்க உணவு மற்றும் மருந்து நிர்வாகம், இகோசாபென்டயினோயிக் அமிலம் மற்றும் டொகோசாஹெக்சாயினோயிக் அமிலம் ஒமேகா-3 கொழுப்பு அமிலங்களுக்கு "தகுதிவாய்ந்த உடல்நல உரிமை" நிலையை வழங்கியது, அப்போது "ஆதரவுள்ள ஆனால் கருத்து முடிவு வழங்காத ஆராய்ச்சியிலிருந்து இகோசாபென்டயினோயிக் அமிலம் மற்றும் டொகோசாஹெக்சாயினோயிக் அமிலம் ஆகிய ஒமேகா-3 கொழுப்பு அமிலங்களை உட்கொள்வதால் இதயச் சுவர் சிரை நோய் உண்டாகும் ஆபத்து குறைகிறது எனக் குறிப்பிட்டது." இது 2001-ஆம் ஆண்டிற்கான அவர்களின் உடல்நல ஆபத்து அறிவுரைக் கடிதத்தைப் புதுப்பித்து மாற்றியமைத்தது (கீழே காண்க). தற்போது, டொகோசாஹெக்சாயினோயிக் அமிலம் மற்றும் இகோசாபென்டயினோயிக் அமிலம் ஆகியவற்றினால் இதயம் தொடர்பான உடல்நலம் தவிர்த்து வேறு ஏதேனும் நன்மைகளும் பரிந்துரைக்கப்படுகின்றனவா என்பதற்கான போதிய ஆதாரமுள்ளதாக ஒழுங்குப்படுத்து முகமைகள் ஏற்றுக்கொள்ளவில்லை. மேலும் இது போன்ற கருத்துகளை எச்சரிக்கையுடன் கருத்தில் கொண்டு கையாளவேண்டும்.  

கனடா அரசாங்கம் டொகோசாஹெக்சாயினோயிக் (ஒமேகா-3) அமிலத்தின் முக்கியத்துவத்தை உணர்ந்து டொகோசாஹெக்சாயினோயிக் அமிலத்திற்கான பின்வரும் உயிரியல் பங்கு தொடர்பான கருத்தை அனுமதிக்கிறது: "ஒமேகா-3 கொழுப்பு அமிலமான டொகோசாஹெக்சாயினோயிக் அமிலம் மூளை, கண்கள் மற்றும் நரம்புகளின் இயல்பான வளர்ச்சிக்கு ஆதரவளிக்கிறது."  

## வேதியியல்
மூன்று இரட்டைப் பிணைப்புகளைக் கொண்ட பதினெட்டு கார்பன்களைக் கொண்ட சங்கிலி ஆகும்). வேதியியலாளர்கள் கார்பனைல் கார்பனிலிருந்தே எண்ணிடுவர் (நீல இலக்கங்கள்) எனினும், உடலியக்கவியலாளர்கள் ஒமேகா கார்பனிலிருந்தே எண்ணிடுகின்றனர் (சிவப்பு இலக்கங்கள்). ஒமேகா முனையிலிருந்து (வலப்புறப் படம்), முதல் இரட்டைப்பிணைப்பானது மூன்றாவது கார்பன்-கார்பன் பிணைப்பாகத் தெரிவதைக் (கோட்டுத் துண்டு) கவனிக்கவும். இதனாலேயே ஒமேகா−3 என்ற பெயர் வழங்கப்படுகிறது. மனித உடலின் உளவியல் மாற்றங்களின் போது ஒமேகா முனையானது பெரும்பாலும் மாறுவதில்லை. ஏனெனில் ஆற்றலைப் பொறுத்த வரை அது மிகவும் அதிக நிலைத்தன்மை உடையதாக இருக்கிறது. பிற கார்போஹைட்ரேட்டு சேர்மங்களை பிற கார்பனைல் முனையிலிருந்து உற்பத்தி செய்யப்பட முடியும். எடுத்துக்காட்டுக்கு கிளிசரைடுகளில் அல்லது சங்கிலியின் நடுப்பகுதியிலுள்ள இரட்டைப்பிணைப்புகளிலிருந்து உற்பத்தி செய்யப்பட முடியும் என்ற உண்மையின் மூலம் இதை விளக்கலாம்.]]  

**ஒமேகா-3** (**ω−3** அல்லது ***n* −3** என்றும் அழைக்கப்படும்) உறுப்பின் முதல் இரட்டைப் பிணைப்பானது கார்பன் சங்கிலியின் மீத்தைல் முனையிலிருந்து (*n* ) **மூன்றாம்** கார்பன்-கார்பன் பிணைப்பாக உள்ளதைக் குறிக்கிறது.  

மனித ஊட்டச்சத்தில் முக்கியமான ஒமேகா-3 கொழுப்பு அமிலங்களாவன: α-லினோலெனிக் அமிலம் (18:3, *n* −3; ALA), எய்க்கோஸாபெண்ட்டாயனிக் அமிலம் (20:5, *n* −3; EPA) மற்றும் டொக்கோஸாஹெக்ஸாயனிக் அமிலம் (22:6, *n* −3; DHA) ஆகியவை. இவை மூன்று பல்படி நிறைவுறா சேர்மங்களும் 18, 20 அல்லது 22 கார்பன் அணுக்களைக் கொண்ட ஒரு கார்பன் சங்கிலியில் முறையே 3, 5 அல்லது 6 இரட்டைப் பிணைப்புகளைக் கொண்டுள்ளன. அனைத்து இரட்டைப் பிணைப்புகளும் *ஒருபக்க (cis)* -உள்ளமைவைக் கொண்டுள்ளன. வேறுவிதமாகக் கூறினால், இரண்டு ஹைட்ரஜன் அணுக்களும் இரட்டைப் பிணைப்பின் ஒரே பக்கத்தில் உள்ளன.  

(சங்கிலிகளில் இரட்டை எண்ணிக்கையிலான கார்பனைக் கொண்டுள்ள விலங்கினம் அல்லது தாவர செல்களில் உருவான அல்லது உருமாற்றம் பெற்ற) மிகவும் இயற்கையாக உற்பத்தியாகும் கொழுப்பு அமிலங்கள் *ஒருபக்க* -உள்ளமைவில் உள்ளன. இவ்வுள்ளமைவில் அவை மாறுவது மிகவும் எளிதான செயலாகும். *கடப்பு* -உள்ளமைவின் விளைவாக மிகவும் அதிக நிலைத்தன்மை உடைய சங்கிலிகள் கிடைக்கின்றன. அவற்றை மேலும் உடைப்பதோ மாற்றுவதோ மிகவும் கடினமாகும். இதனால் திசுக்களில் சேகரமாகும் மிக நீண்ட சங்கிலிகள் உருவாவதோடு தேவையான நீர்விருப்பப் பண்புகளும் குறைவாக உள்ளன. இந்தக் *கடப்பு* -உள்ளமைவுக்கு காரக் கரைசல்களிலான மாற்றங்கள் அல்லது கார்பன் சங்கிலிகளின் நீளத்தைக் குறைக்கும் சில பேக்டீரியாக்களின் செயல்கள் காரணமாக இருக்கலாம். தாவரங்கள் அல்லது விலங்கு செல்களிலான இயற்கையான மாற்றங்கள் கடைசி ஒமேகா-3 குழுவைப் பாதிப்பது மிக அரிதான நிகழ்வே ஆகும். இருப்பினும், கடைசி இரட்டைப் பிணைப்பு வடிவியல் ரீதியாகவும் மின்னியல் ரீதியாகவும் மிகவும் பாதிப்புக்குள்ளாகும்படி உள்ளதால், ஒமேகா-3 சேர்மங்கள் ஒமேகா−6 சேர்மங்களை விட மிகவும் அதிக உடையும் தன்மையைக் கொண்டுள்ளன. குறிப்பாக இயற்கை *சிஸ்* உள்ளமைவுகளில் இவ்வமைப்பு உள்ளது.  

### ஒமேகா-3 கொழுப்பு அமிலங்களின் பட்டியல்
இந்த அட்டவணையில் இயற்கையில் காணப்படும் மிகவும் பொதுவான *n* −3 கொழுப்பு அமிலங்களின் பல வெவ்வேறு பெயர்கள் கொடுக்கப்பட்டுள்ளன.  
| இல்லை | 16:3 (*n* −3) | *அனைத்து* -*சிஸ்* -7,10,13-ஹெக்சாடெக்காட்ரியானிக் அமிலம் |
| --- | --- | --- |
| α-லினோலெனிக் அமிலம் (ALA) | 18:3 (*n* −3) | *அனைத்து* -*சிஸ்* -9,12,15-ஆக்டோடெக்காட்ரியானிக் அமிலம் |
| ஸ்டியரிடானிக் அமிலம் (SDA) | 18:4 (*n* −3) | *அனைத்து* -*சிஸ்* -6,9,12,15-ஆக்டாடெக்காட்டெட்ரயானிக் அமிலம் |
| எய்க்கோசாட்ரியானிக் அமிலம் (ETE) | 20:3 (*n* −3) | *அனைத்து* -*சிஸ்* -11,14,17-எய்க்கோசாட்ரியானிக் அமிலம் |
| எய்க்கோசாட்ரியானிக் அமிலம் (ETA) | 20:4 (*n* −3) | *அனைத்து* -*சிஸ்* -8,11,14,17-எய்க்கோசாட்ரியானிக் அமிலம் |
| எய்க்கோசாட்ரியானிக் அமிலம் (EPA) | 20:5 (*n* −3) | *அனைத்து* -*சிஸ்* -5,8,11,14,17-எய்க்கோசாட்ரியானிக் அமிலம் |
| டொக்கோசாப்பண்ட்டயானிக் அமிலம் (DPA),
குளுப்பனோடானிக் அமிலம் | 22:5 (*n* −3) | *அனைத்து* -*சிஸ்* -7,10,13,16,19-டொக்கோசாப்பண்ட்டயானிக் அமிலம் |
| டொக்கோசாஹெக்சயானிக் அமிலம் (DHA) | 22:6 (*n* −3) | *அனைத்து* -*சிஸ்* -4,7,10,13,16,19-டொக்கோசாஹெக்சாயனிக் அமிலம் |
| டெட்ராக்கோசேப்பண்ட்டயனிக் அமிலம் | 24:5 (*n* −3) | *அனைத்து* -*சிஸ்* -9,12,15,18,21-டொக்கோசாஹெக்சயானிக் அமிலம் |
| டெட்ராகோசாஹெக்சயானிக் அமிலம் (நிசினிக் அமிலம்) | 24:6 (*n* −3) | *அனைத்து* -*சிஸ்* -6,9,12,15,18,21-டெட்ராகோசனாயிக் அமிலம் |

## உயிரியல் முக்கியத்துவம்
:ஒமேகா−3 இன் உயிரியல் ரீதியான விளைவுகள் பெருமளவில் ஒமேகா−6 கொழுப்பு அமிலங்களுடனான அவற்றின் இடைசெயல்களாலேயே விளைகின்றன; விவரங்களுக்கு இன்றியமையா கொழுப்பு அமில இடைசெயல்கள் என்பதைக் காண்க.''  

1992 ஆம் ஆண்டில் உயிர்வேதியியல் அறிஞர் வில்லியம் இ.எம். லேண்ட்ஸ் (William E.M. Lands) அவர்கள் எழுதிய ஒரு கட்டுரையில் ஒமேகா −3 கொழுப்பு அமிலங்களைப் பற்றிய ஆராய்ச்சி ஒரு மேலோட்டப் பார்வையை வழங்குகிறது, மேலும் அதுவே இப்பிரிவின் அடிப்படையாகவும் உள்ளது.  

இளஞ்சிறார் மற்றும் விலங்குகளின் இயல்பான வளர்ச்சிக்கு அவை இன்றியமையாதது என்பதை ஆராய்ச்சியாளர்கள் கண்டுபிடித்த பிறகே அவற்றுக்கு 'இன்றியமையா' கொழுப்பு அமிலங்கள் என்ற பெயர் வந்தது. ('இன்றியமையாதது' என்பதற்கான தற்கால வரையறையானது மேலும் திட்டவட்டமானது என்பதை நினைவில் கொள்க.) உணவில் ஒமேகா −3 சிறிதளவு (மொத்த கலோரிகளில் ~1%) இயல்பான வளர்ச்சிக்குப் போதுமானதாகும், அளவைச் சிறிது அதிகரிப்பதால் வளர்ச்சியில் கூடுதல் விளைவு எதுவும் ஏற்படுவதில்லை.  

ஒமேகா−6 கொழுப்பு அமிலங்கள் (γ-லினோலெனில் அமிலம் மற்றும் அராச்சிடோனிக் அமிலம் போன்றவை) இயல்பான வளர்ச்சியில் இதே போன்று பங்கு வகிக்கின்றன என ஆராய்ச்சியாளர்கள் கண்டறிந்துள்ளனர். இருப்பினும், ஒமேகா −6 ஆனது தோல் தொடர்பான முழுமைத் தன்மை, சிறுநீரக செயல்பாடு மற்றும் மகப்பேறு போன்ற செயல்களுக்கும் ஆதரவானதாக உள்ளதாகவும் அவர்கள் கண்டறிந்தனர். இந்தத் தொடக்கநிலைக் கண்டுபிடிப்புகளினால் ஆராய்ச்சியாளர்கள் ஒமேகா −6 இன் மீது தங்கள் ஆய்வுகளின் கவனத்தைச் செலுத்தினர். கடந்த சமீபத்திய ஆண்டுகளிலேயே ஒமேகா −3 கவனத்தை ஈர்க்கும் பொருளாகியது.  

ஒமேகா −6 அராச்சிடோனிக் அமிலம் (arachidonic acid) உடலால் புரோஸ்ட்டக்ளாண்டின்கள் (prostaglandins) எனப்படும் அழற்சி ஊக்க காரணிகளாக மாற்றப்படுகிறது என 1963 ஆம் ஆண்டில் கண்டுபிடிக்கப்பட்டது. இன்று எய்க்கோசெனாய்டுகள் (eicosanoids) என்பதில் பல 1979 ஆம் ஆண்டில் கண்டுபிடிக்கப்பட்டன அவை: த்ரோம்பாக்சேன்கள் (thromboxanes), ப்ரோஸ்டேசைக்லின்கள் (prostacyclins) மற்றும் லியூக்கோட்ரியேன்கள் (leukotrienes) ஆகியவையாகும். முக்கிய உயிரியல் செயல்பாடுகளைக் கொண்டுள்ள எய்க்கோசெனாய்டுகளானவை வழக்கமாக உடலில் மிகக் குறுகிய காலமே வாழக்கூடியவை. அவை கொழுப்பு அமிலங்களில் உருவாவதில் தொடங்கி நொதிகளாலான வளர்சிதைமாற்றத்தில் முடிகின்றன. இருப்பினும், இவை உருவாக்கப்படும் வினையின் வேகம் வளர்சிதைமாற்றத்தின் வேகத்தை விட அதிகமானால், மிதமிஞ்சிய எய்க்கோசெனாய்டுகள் உயிருக்கு ஆபத்தான விளைவுகளை ஏற்படுத்தலாம். ஒமேகா −3 கொழுப்புகளும் எய்க்கோசெனாய்டுகளாக மாற்றப்படுகின்றன என ஆராய்ச்சியாளர்கள் கண்டறிந்துள்ளனர், ஆனால் அவை மிகக் குறைந்த வேகத்தில் நடைபெறுகின்றன. பெரும்பாலும் ஒமேகா −3 கொழுப்புகளிலிருந்து உருவாகும் எய்க்கோசெனாய்டுகள் அழற்சியெதிர்ப்பிகள் எனக் கூறப்படுகின்றன, ஆனால் ஒமேகா −6 கொழுப்புகளிலிருந்து உருவாகும் எய்க்கோசெனாய்டுகளை விடக் குறைவான அழற்சி விளைவிக்கும் தன்மை கொண்டவை என்பதே உண்மை. ஒமேகா −3 மற்றும் ஒமேகா −6 ஆகிய இரண்டு வகையுமே இருப்பின், மாற்ற வினையில் அவை "போட்டியிடுகின்றன". ஆகவே ஒமேகா −3:ஒமேகா −6 என்ற விகிதமானது உருவாக்கப்படும் எய்க்கோசெனாய்டுகளின் வகையை நேரடியாக பாதிக்கின்றன.  

பிளேட்டுலெட்டுகளின் platelets தொகுப்பாகும் செயலே த்ரோம்போசிஸ் என்னும் நிகழ்வுக்கு காரணமாக உள்ளது, இச்செயலுக்கு த்ரோம்பாக்சேன் ஒரு காரணியாகும் எனக் கண்டறிந்த பின்னர் இந்தப் போட்டி முக்கியமானது என உணரப்பட்டது. இதே போல், லியூக்கோட்ரியன்கள் (leukotrienes) நோய் எதிர்ப்பு/அழற்சி மண்டல பதில்வினை ஆகியவற்றுக்கு முக்கியமானவையாக இருப்பது கண்டுபிடிக்கப்பட்டுள்ளது. அதனால் அவை கீல்வாதம், தோல் முடிச்சு நோய் மற்றும் ஆஸ்துமா போன்றவற்றுடன் தொடர்புடையவை எனக் கருதப்படுகிறது. இந்தக் கண்டுபிடிப்புகளால் ஒமேகா −6 எய்க்கோசெனாய்டுகள் உருவாவதைக் கட்டுப்படுத்தும் வழிகளைக் கண்டுபிடிப்பதில் ஆர்வம் அதிகரித்தது. ஒமேகா −3 கொழுப்பு அமிலங்களை அதிக அளவும் ஒமேகா −6 கொழுப்பு அமிலங்களை குறைந்த அளவும் உட்கொள்வதே இதற்கான எளிய வழி எனலாம்.  

1982 ஆம் ஆண்டில் ஹார்வர்டு பல்கலைக்கழகத்தில் டாக்டர். சார்லஸ் செரான் (Charles Serhan) அவர்களின் குழுவினர் ஒமேகா-3 கொழுப்பு அமிலம் EPA ஆனது உடலில் சக்திமிக்க அழற்சியெதிர்பொருளான ரிசால்வின்களை (resolvins) உருவாக்குகிறது என்பதைக் கண்டுபிடித்தனர். பின்னர் அவரது குழுவினர் ஒமேகா-3கள் மாரெசின்கள் எனப்படும் மற்றொரு அழற்சியெதிர்ப்பு மூலக்கூறுகளாகவும் ஒமேகா-3-ஆக்சிலிப்பின்களாகவும் மாறுகின்றன என்பதையும் கண்டுபிடித்தனர், இது மீன் எண்ணெயின் உடல்நலம் தொடர்பான பல்வேறு விளைவுகளை விளக்குகிறது.  

## உடல்நல நன்மைகள்
18 கார்பன் α-லினோலெனிக் அமிலத்தில் DHA அல்லது EPA ஆகியவற்றைப் போன்ற அதே இதயகுழலிய நன்மைகள் எதுவும் காணப்படவில்லை. தற்போது உடல்நலம் பேணும் 'ஒமேகா 3' கொண்டுள்ளவை எனக் கூறி சந்தைப்படுத்தப்படும் பல தயாரிப்புகள் சந்தையில் உள்ளன. ஆனால் அவற்றில் α-லினோலெனிக் அமிலம் (ALA) மட்டும் உள்ளதே தவிர EPA அல்லது DHA ஆகியவை இல்லை. இந்தத் தயாரிப்புகளில் உயர் நிலைத் தாவர எண்ணெய்கள் மட்டுமே உள்ளன, மேலும் DHA ஐ உருவாக்க வேண்டுமானால் உடல் அவற்றை மாற்ற வேண்டும், இதனால் இவை செயல்திறன் குறைந்தவையாகக் கருதப்படுகின்றன. DHA மற்றும் EPA ஆகியவை கடல்நீரில் வாழும் மைக்ரோஆல்காக்களால் உருவாக்கப்படுகின்றன. பின்னர் மீன்கள் இவற்றை உட்கொண்டு மீன்களின் அக உறுப்புகளில் இவை சேமிக்கப்படுகின்றன. மீன்களைக் கொல்வதில் ஒருவருக்கு நெறிமுறை சிக்கல் இருந்தால் அல்லது மீனிலுள்ள பாதரசம் மற்றும் கடலிலுள்ள மாசுபடுத்திகள் பற்றி ஒருவருக்கு கவலை இருந்தால் சைவ மூலமாக மைக்ரோஆல்காக்களிலிருந்து DHA ஐ நேரடியாக உற்பத்தி செய்யலாம். சுருள் சிரை போன்ற இரத்த சுழற்சி தொடர்பான குறிப்பிட்ட சிக்கல்கள் உள்ளவர்களுக்கு EPA மற்றும் DHA ஆகியவற்றைக் கொண்டுள்ள பொருள்களை உட்கொள்வதினால் நன்மை விளைகிறது. அது இரத்த ஓட்டத்தை ஊக்குவித்து ஃபிப்ரின் (fibrin) உடைத்தலை அதிகரிக்கிறது. ஃபிப்ரின் என்பது இரத்தம் கெட்டியாதல் மற்றும் தழும்பு உருவாதலில் ஈடுபடும் சேர்மமாகும். மேலும் இது இரத்த அழுத்தத்தைக் குறைக்கிறது என்பதும் நிரூபிக்கப்பட்டுள்ளது.  
*n* −3 கொழுப்பு அமிலங்கள் இரத்த ட்ரைகிளிசரைடின் அளவைக் குறைக்கின்றன என்பதற்கும் இவற்றை வழக்கமாக உட்கொள்வதால் இரண்டாம் நிலை மற்றும் முதல்நிலை மாரடைப்பு ஏற்படும் ஆபத்து குறைகிறது என்பதற்கும் வலுவான அறிவியல் பூர்வ ஆதாரம் உள்ளது.  

முடக்குவாதம் மற்றும் இதய குருதி ஊட்டக்குறை போன்ற நிலைகளுக்கான சில நன்மைகள் இருப்பதாகவும் கூறப்பட்டுள்ளது.  

*n* -3 கொழுப்பு அமிலங்களை கூடுதலாக எடுத்துக்கொள்வதால் உளச்சோர்வு மற்றும் மனக்கலக்கம் போன்ற நிலைகளில் உதவியாக இருக்கும் என்பதற்கு ஆரம்ப நிலை ஆதாரங்களே உள்ளன.  
*n* -3 கொழுப்பு அமிலங்களை மட்டும் கூடுதலாக வழங்குவதனாலும் மருத்துகளுடன் சேர்த்து வழங்குவதனாலும் குறிப்பிடத்தக்க அளவு அதிக முன்னேற்றம் ஏற்படுகிறது என்பதை ஆய்வுகள் கூறுகின்றன.  
இருப்பினும், ஒரே ஒரு ஆய்வு மட்டும் இதய நோயாளிகளுக்கு ஏற்படும் உளச்சோர்வுக்கும் *n* -3 கொழுப்பு அமிலங்கள் கூடுதலாக வழங்குவதற்கும் எந்தத் தொடர்புமில்லை எனக் கண்டறிந்துள்ளதாக *நியூ யார்க் டைம்ஸ்* (New York Times) கூறுகிறது .  

மீன் எண்ணெய் உட்கொள்வதால் குருதியோட்டக்குறை மற்றும் த்ராம்போட்டிக் தாக்கம் (thrombotic) ஆகியவை ஏற்படும் ஆபத்து குறையும் என சில ஆராய்ச்சிகள் கூறுகின்றன. இருப்பினும், மிக அதிக அளவுகளால் சீரத் தாக்கம் ஏற்படும் ஆபத்து அதிகரிக்கலாம் (கீழே காண்க). குறைந்த அளவுகள் இந்த ஆபத்துடன் தொடர்புடையவை அல்ல,. மேலும் குறிப்பிடத்தகும்படியான அதிக அளவு உட்கொள்ளலைப் பயன்படுத்தி செய்யப்பட்ட பல ஆய்வுகள் (எடுத்துக்காட்டுக்கு: 2003 ஆம் ஆண்டின் ஆய்வு 4.4&nbsp;கிராம்கள் EPA/2.2&nbsp;கிராம்கள் DHA) பெரிய அளவிலான பக்க விளைவுகள் எதுவும் இல்லை எனக் காட்டியுள்ளன.  

### புற்றுநோய்த் தடுப்பு
பல ஆய்வுகள் *n* −3 கொழுப்பு அமிலங்களுக்கு சாத்தியமுள்ள புற்றுநோய்க்கு (குறிப்பாக மார்பகப் புற்று, பெருங்குடல் மற்றும் சுக்கிலவகப் புற்றுநோய் ஆகியவை) எதிர் விளைவுகள் உள்ளதாகக் கூறுகின்றன. ஒமேகா-3 கொழுப்பு அமிலங்கள் சுக்கிலவகக் கட்டி வளர்ச்சியைக் குறைத்துள்ளன, திசுநோய்க்குறியியல் முன்னேற்றத்தின் வேகத்தைக் குறைத்துள்ளன மற்றும் உயிர்வாழ்தலை அதிகரித்துள்ளன. n-3 கொழுப்பு அமிலங்களில் [ஒமேகா-3] நீண்ட சங்கிலி மற்றும் குறுகிய சங்கிலி ஆகிய இரு வகை அமிலங்களுக்கும் மார்பகப் புற்றுநோயுடன் இசைவான தொடர்பு எதுவும் இல்லை. இருப்பினும் எரித்திரோசைட்டு (erythrocyte) மென்சவ்வுகளில் அதிகமுள்ள n-3 PUFA [ஒமேகா-3] ஆன டொக்கோஹெக்சனாயிக் (docosahexaenoic) அமிலமானது மார்பகப் புற்று நோய் ஆபத்து குறைத்தலுடன் தொடர்புடையதாக உள்ளது.. 2009 ஆம் ஆண்டின் ஓர் ஆய்வு எய்க்கோசாபெண்டாயனிக் அமிலம் புற்று நோயாளிகளுக்கு சதைத் திரட்சியைத் தக்கவைப்பதில் உதவியதாக கண்டறிந்தது.  

2006 ஆம் ஆண்டின் ஜர்னல் ஆஃப் த அமெரிக்கன் மெடிக்கல் அசோசியேஷனின் (Journal of the American Medical Association) ஒரு அறிக்கை, பல நாடுகளிலிருந்து பல்வேறு வகையான மக்களிலிருந்து ஒத்த வயதுடைய குழுவினர்களைப் பயன்படுத்தி செய்யப்பட்ட ஆய்வினைப் பற்றிய அவர்களது மதிப்புரையின்படி *n* −3 கொழுப்பு அமிலங்களுக்கும் புற்றுநோய்க்கும் தொடர்பில்லை என்ற கருத்துமுடிவை வெளியிட்டது. இது 2002 ஆம் ஆண்டு பிப்ரவரி மாதம் வரையிலான ஆய்வுகளைப் பற்றிய பிரித்தானிய மெடிக்கல் ஜர்னலின் (British Medical Journal) மதிப்புரையின் கண்டுபிடிப்புகளைப் போன்றதே ஆகும். ஆனால் அது இதய குழலிய நிகழ்வுகள் மற்றும் புற்றுநோயுடன் இணைந்த நிலையின் மொத்த இறப்புவீதத்தின் மீதான நீண்ட மற்றும் குறுகிய சங்கிலி *n* −3 கொழுப்புகளின் விளைவுகளைத் தெளிவாகக் கண்டுபிடிக்கத் தவறியது.  

### இதயகுழலிய நோய்களைத் தடுத்தல்
1999 ஆம் ஆண்டில், GISSI-ப்ரிவென்ஷன் இன்வெஸ்டிகேட்டர்ஸ் அமைப்பினர் த லான்செட் (the Lancet) எனும் மருத்துவ இதழில், சமீபத்தில் இதயத் தசைத் திசு இறப்பு குறைபாடு கொண்டிருந்த 11,324 நோயாளிகளின் மருத்துவ ஆய்வின் முடிவுகளை வெளியிட்டனர். அவர்களுக்கு நாளொன்றுக்கு 1&nbsp;கிராம் வீதம் *n* −3 கொழுப்பு அமிலங்கள் கொடுத்த போது இறப்பு நிகழ்வு, இதயகுழலிய இறப்பு மற்றும் திடீர் இதயக் கோளாறு இறப்பு ஆகியவை முறையே 20%, 30% மற்றும் 45% குறைந்தது. இந்த நன்மைகள் மூன்று மாதங்களிலிருந்து காணப்பட்டன.  

2006 ஆம் ஆண்டு ஏப்ரலில், இங்கிலாந்தின் நார்விச்சிலுள்ள யுனிவெர்சிட்டி ஆஃப் ஈஸ்ட் ஏஞ்சிலியாவின் (University of East Anglia) லீ ஹூப்பர் (Lee Hooper) தலைமையிலான குழு, எண்ணெய் வகை மீன்களில் அதிகமுள்ள *n* −3 கொழுப்பு அமிலங்கள் பற்றிய கிட்டத்தட்ட 100 தனித்தனி ஆய்வுகளின் முடிவுகளை வெளியிட்டது. அவற்றுக்கு இதயகுழலிய நோயைத் தடுப்பதற்கான குறிப்பிடத்தக்க அளவு பாதுகாப்புத் திறன் இல்லை என இந்த ஆய்வுக் கருத்து முடிவைத் தெரிவித்தது. இந்த உயர்நிலைப் பகுப்பாய்வானது விவாதத்திற்குரியதாக உள்ளதோடு மட்டுமின்றி இது 2006 ஆம் ஆண்டில் அமெரிக்கன் ஜர்னல் ஆஃப் கிளினிக்கல் நியூட்ரிஷியன் நடத்திய இரு வெவ்வேறு மதிப்புரைகள் மற்றும் இரண்டாம் JAMA மதிப்புரை ஆகியவற்றுக்கு நேர் எதிரானதாகவும் உள்ளது. அந்த மதிப்புரைகள் அனைத்தும் மீன் மற்றும் மீன் எண்ணெய் உட்கொள்ளுதல் மொத்த இறப்பு வீதம் மற்றும் இதயகுழலிய நிகழ்வுகள் (அதாவது இதயத் தசைத் திசு இறப்புகள்) குறைதலுக்கும் தொடர்பு உள்ளது எனக் கூறின.  

2007 ஆம் ஆண்டில் வெளியிடப்பட்ட பல ஆய்வுகள் அதிக நேர்மறையானவையாக இருந்துவருகின்றன. *ஆஸ்தரோஸ்க்ளரோசிஸ்* (Atherosclerosis) இதழின் 2007 ஆம் ஆண்டின் வெளியீட்டில், ஆரோக்கியமற்ற இரத்த சர்க்கரை அளவைக் கொண்டிருந்த 81 ஜப்பானியர்களுக்கு தினசரி 1800&nbsp;மில்லி கிராம் எய்க்கோசாபெண்டானாயிக் அமிலம் (EPA — மீன் எண்ணெயிலிருந்து கிடைக்கும் ஒரு *n* −3 இன்றியமையா கொழுப்பு அமிலம்) கொடுக்கப்பட்டது, மற்றொரு பாதியினர் கட்டுப்படுத்தப்பட்ட குழுவினராக நடத்தப்பட்டனர். கூடுதல் கொழுப்பு அமில வழங்கலுக்கு முன்பும் பின்பும் கரோட்டிட் தமனிகளின் தடிமனும் இரத்த ஓட்டம் தொடர்பான சில குறிப்பிட்ட அளவீடுகளும் அளக்கப்படுகின்றன. இந்த ஆய்வு தோராயமாக இரண்டு ஆண்டுகள் நடந்தது. மொத்தம் 60 நோயாளிகளைக் கொண்டு (E-EPA குழுவில் 30 பேரும் கட்டுப்படுத்தப்பட்ட குழுவில் 30 பேரும்) இந்த ஆய்வு முடிந்தது. இந்த ஆய்வுகளில் EPA கரோட்டிட் தமனிகளின் தடிமனைக் குறைப்பதுடன் சேர்ந்து இரத்த ஓட்டத்தில் முன்னேற்றத்தையும் கொடுத்தது புள்ளிவிவரங்களுடன் நிரூபிக்கப்பட்டது. இது சுத்திகரிக்கப்பட்ட EPA வழங்கப்படுவதனால் ஆரோக்கியமற்ற இரத்த சர்க்கரை அளவுகளைக் கொண்டுள்ள நோயாளிகளில் கரோட்டிட் தமனிகளின் தடிமன் மேம்படுவதுடன் இரத்த ஓட்டமும் மேம்படுகிறது என்பதற்கான முதல் விளக்கமாகும் என ஆசிரியர்கள் குறிப்பிட்டனர்.  

அமெரிக்கன் ஜர்னல் ஆஃப் ஹெல்த் சிஸ்டம் ஃபார்மசியில் 2007 ஆம் ஆண்டு மார்ச் மாதம் வெளியிடப்பட்ட மற்றொரு ஆய்வில், அதிக ட்ரைகிளிசரைடுகள் அளவுடன் இதயச்சுவர் தமனி சார் உடல்நலம் குன்றிய நோயாளிகளுக்கு தினசரி சிறிதளவு ஒற்றை நிறைவுறாக் கொழுப்பு அமிலங்களுடன் சேர்த்து 4 கிராம்கள் EPA மற்றும் DHA ஆகியவை கொடுக்கப்பட்டன. மிகவும் ஆரோக்கியமற்ற ட்ரைகிளிசரைடு அளவுகள் கொண்ட (500&nbsp;mg/dl அளவுக்கு அதிகம்) நோயாளிகளில் ட்ரைகிளிசரைடுகள் அளவு சராசரியாக 45 சதவீதமும் VLDL கொழுப்பு அளவு 50 சதவீதத்துக்கும் அதிகமாகவும் குறைந்தது. VLDL ஒரு தீய வகை கொழுப்பாகும். ட்ரைகிளிசரைடுகள் அளவு அதிகமாக இருப்பதும் இதயகுழலிய உடல்நலத்திற்கு தீய விளைவுகளை ஏற்படுத்தலாம்.  

EPA இன் நன்மைகள் பற்றிய மற்றொரு ஆய்வு *த லான்செட்டில்* 2007 ஆம் ஆண்டு மார்ச் மாதம் வெளியிடப்பட்டது. இந்த ஆய்வில் ஆரோக்கியமற்ற கொழுப்பு அளவுகளைக் கொண்ட 18,000 க்கும் மேற்பட்ட நோயாளிகள் பயன்படுத்தப்பட்டனர். அந்த நோயாளிகளுக்கு இயைபில்லா முறையில் நாளொன்றுக்கு ஸ்டாட்டின் மருந்துடன் சேர்த்து 1,800 மி.கி. E-EPA அல்லது வெறும் ஸ்டாட்டின் மருந்து மட்டும் கொடுக்கப்பட்டது. இந்த சோதனை மொத்தம் ஐந்து ஆண்டுகள் நடைபெற்றன. அந்த ஆய்வின் முடிவில், E-EPA குழுவில் இருந்த நோயாளிகளுக்கு மிகச் சிறப்பான இதயகுழலிய செயல்பாடுகள் இருந்தன என்பது கண்டறியப்பட்டது. இந்த ஆய்வில் E-EPA குழுவில் இருந்தவர்களுக்கு உயிருக்கு ஆபத்தில்லாத இதயச்சுவர்ச் சிரை நிகழ்வுகளும் குறிப்பிடத்தக்க அளவு குறைந்தன. இந்த ஆய்வின் ஆசிரியர்கள் EPA ஆனது இதயச்சுவர்ச் சிரை நிகழ்வுகளை குறிப்பாக உயிருக்கு ஆபத்தில்லாத இதயச்சுவர்ச் சிரை நிகழ்வுகளைத் தடுப்பதில் நம்பகமான சிகிச்சையாக உள்ளது என்ற கருத்து முடிவுக்கு வந்தனர்.  

மத்தியதரைக்கடல் உணவுப்பழக்கத்தைக் கொண்டுள்ளவர்களைப் போலவே, கொழுப்பு நிறைந்த மீன்களிலிருந்து அதிக அளவு *n* −3 கொழுப்பு அமிலங்களை உட்கொள்ளும் ஆர்க்டிக் பிரதேசவாசிகளான இனூயிட் மக்களுக்கும் *n* −3 அதிக விகிதத்தில் பெற்றுள்ளனர். அவர்களது HDL கொழுப்பு அளவு அதிகமாகவும் ட்ரைகிளிசரைடுகளின் (இரத்த சுழற்சியில் உள்ள அதிக கொழுப்பு நிறைந்த பொருள்) அளவு குறைவாகவும் அவர்களுக்கு இதய நோய் ஏற்படுவது குறைவாகவும் உள்ளது. அக்ரூட் பருப்பை உட்கொள்வதால் (*n* −3 மற்றும் *n* −6 ஆகியவற்றின் விகிதம் தோராயமாக முறையே 1:4 என்று உள்ளது) மொத்த கொழுப்பு அளவு 4% குறைகிறது எனக் காண்பிக்கப்பட்டுள்ளது. கட்டுப்படுத்தப்பட்ட குழுவிலுள்ள இந்நபர்கள் 27% குறைவான கொழுப்பையே உட்கொண்டபோதும் அவர்களுடன் ஒப்பிடுகையில் இந்த மொத்த கொழுப்பின் அளவு குறைகிறது.  

465 பெண்களைக் கொண்டு மேற்கொள்ளப்பட்ட ஓர் ஆய்வில் எய்க்கோசாபெண்டாயானிக் அமிலத்தின் சீர அளவுகள் ஆக்சிஜனேற்ற எதிர்ப்பு -LDL எதிர்மருந்துகளின் அளவுக்கு எதிர்விகிதத்திலிருப்பது கண்டறியப்பட்டது. LDL இல் ஏற்படும் ஆக்சிஜனேற்ற மாற்றமானது பெருந்தமனித் தடிப்பு நோய் உருவாவதில் முக்கியப் பங்கு வகிப்பதாகக் கருதப்பட்டது.  

### நோய் எதிர்ப்புச் செயல்பாடு
மீன் எண்ணெய் தொடர்பான மற்றொரு ஆய்வு *ஜர்னல் ஆஃப் நியூட்ரிஷியன்* பத்திரிகையில் 2007 ஆம் ஆண்டு ஏப்ரல் மாதத்தில் வெளியிடப்பட்டது. ஒன்பதிலிருந்து பன்னிரண்டு மாத வயதுள்ள ஆரோக்கியமாக உள்ள 64 டென்மார்க் நாட்டு இளங்குழந்தைகளுக்கு பசும்பால் அல்லது மீன் எண்ணெயுடனோ அல்லது தனியாகவோ குழந்தை உணவு மட்டும் கொடுக்கப்பட்டது. மீன் எண்ணெயும் கூடுதலாக வழங்கப்பட்ட கைக்குழந்தைகளின் நோய் எதிர்ப்பு செயல்பாட்டு வளர்ச்சியில் மேம்பாடு காணப்பட்டது. மேலும் நோய் எதிர்ப்பு செயல்பாட்டில் குறைபாடு எதுவும் காணப்படவில்லை.  

### மூளை ஆரோக்கியம்
மீன் எண்ணெயானது அதிக ஆபத்திலுள்ள குழந்தைகளிலும் பதின்பருவத்தினரிலும் மனநோய் உருவாவதைத் தடுக்க உதவக்கூடும். E-EPA எனப்படும் புதிய வகை மீன் எண்ணெயானது நினைவாற்றல் பலவீனத்தைத் தடுப்பதுடன் பெரிய உளச்சோர்விலிருந்து மீள்வதையும் துரிதப்படுத்துகிறது. *n* −3 கொழுப்பு அமிலங்கள் பற்றிய மற்றொரு ஆய்வு 2007 ஆம் ஆண்டு ஏப்ரல் மாதத்தில் *ஜர்னல் ஆஃப் நியூரோசயின்ஸ்* இதழில் வெளியானது. நினைவாற்றல் குறைவாக உள்ளவர்களை ஒத்த நிலையை அடைவதற்காக எலிகளின் தொகுதி ஒன்று, மூளையில் அமிலாய்டு மற்றும் டா புரோட்டின்கள் சேமிப்பை ஏற்படுத்துவதற்காக மரபியல் மாற்றம் செய்யப்பட்டது. அந்த எலிகள் நான்கு குழுக்களாகப் பிரிக்கப்பட்டன. அதில் ஒரு குழுவுக்கு வழக்கமான அமெரிக்க உணவு வழங்கப்பட்டது (அதில் *n* −6 மற்றும் *n* −3 கொழுப்பு அமிலங்களுக்கிடையேயான விகிதம் 10 க்கு 1 என்ற அதிக அளவில் இருந்தது). பிற மூன்று குழுக்களுக்கு *n* −6 மற்றும் *n* −3 ஆகியவற்றின் விகிதம் 1 க்கு 1 என்று உள்ள சரிவிகித உணவு வழங்கப்பட்டது. மேலும் இரண்டு கூடுதல் குழுக்களுக்கு DHA மற்றும் நீண்ட சங்கிலி *n* −6 கொழுப்பு அமிலங்கள் கூடுதலாக வழங்கப்பட்டன. மூன்று மாதங்கள் இவ்வாறு உணவு வழங்கிய பின்னர், DHA வழங்கப்பட்ட குழுக்களின் அனைத்து எலிகளிலும் பீட்டா அமிலாய்டு மற்றும் டா புரோட்டின் சேமிப்பு வீதம் குறைவாக இருப்பது கண்டறியப்பட்டது. பிற்காலத்தில் ஏற்படும் நினைவாற்றல் இழப்புக்கு இந்த இயல்புக்கு மாறான புரோட்டின்கள் காரணமாக இருக்கலாம் என சில ஆராய்ச்சிகள் கூறுகின்றன.  

கற்றல் மற்றும் நடத்தைக் குறைபாடு உள்ள குழந்தைகளுக்கு கூடுதல் *n* −3 வழங்கல் பற்றிய ஓர் ஆய்வும் வெளியிடப்பட்டுள்ளது. இந்த ஆய்வு *ஜர்னல் ஆஃப் த டெவலப்மெண்ட் அண்ட் பிஹேவியரல் பீடியாட்ரிக்ஸ்* (5) இதழின் 2007 ஆம் ஆண்டு ஏப்ரல் மாத வெளியீட்டில் வெளியிடப்பட்டது. அதில் கற்றல் குறைபாடு உள்ள ஏழு முதல் பன்னிரண்டு வயது வரம்புடைய 132 குழந்தைகள் பங்கேற்றனர். அவர்கள் இயைபில்லா முறையில், மருந்துப்போலியால் கட்டுப்படுத்தப்பட்ட, இரட்டைக் குருட்டு (double-blinded) முறையிலான சோதனைக்கு உட்படுத்தப்பட்டனர். அதில் மொத்தம் 104 குழந்தைகளைக் கொண்டு அந்த சோதனை முடிக்கப்பட்டது. இந்த ஆய்வின் முதல் பதினைந்து வாரங்களுக்கு குழந்தைகளுக்கு பலப்படி நிறைவுறாக் கொழுப்பு (polyunsaturated fatty) அமிலங்கள் (*n* −3 மற்றும் *n* −6, 3000 மி.கி./நாள்), பலப்படி நிறைவுறாக் கொழுப்பு அமிலங்களுடன் சேர்ந்து பல வைட்டமின்கள் மற்றும் தாதுக்கள் அல்லது மருந்துப்போலி ஆகியவை கொடுக்கப்பட்டன. பதினைந்து வாரங்களுக்குப் பின்னர் அனைத்து குழுக்களும் பலப்படி நிறைவுறாக் கொழுப்பு அமிலங்களுடன் (PUFA) வைட்டமின்கள் மற்றும் தாது கூடுதல் வழங்கலுக்கு மாற்றம் செய்யப்பட்டன. பதினைந்து மற்றும் முப்பது வாரங்களுக்குப் பின்னர் தங்கள் குழந்தைகளின் நிலையில் ஏற்படும் மாற்றங்களை மதிப்பிடுமாறு பெற்றோர்கள் கேட்டுக்கொள்ளப்பட்டனர். முப்பது வாரங்களுக்குப் பின்னர் நடத்தை தொடர்பாக பெற்றோர்கள் அளித்த மதிப்பீடானது பதினான்கில் ஒன்பது என்ற அளவில் குறிப்பிடத்தக்க அளவில் மேம்பட்டிருந்தது. இந்த ஆய்வின் முக்கிய ஆசிரியரான டாக்டர். சின் (Sinn) அவர்கள், தற்போதைய ஆய்வே கற்றல் குறைபாடும் குறைந்த கவன வரம்பும் கொண்ட குழந்தைகளில் நடத்தப்படும் மிகப் பெரிய PUFA சோதனையாகும் எனக் கூறினார். இதன் முடிவுகள் இன்றியமையா கொழுப்பு அமில வழங்கலுடன் கூடிய குறைபாடுள்ள வளர்ச்சி உடல்நல மேம்பாட்டைக் காண்பித்த பிற ஆய்வுகளின் முடிவுகளை ஆதரித்தன.  

ஒமேகா-3 அமிலமானது பார்கின்சன் (Parkinson) நோயுள்ளவர்களில் நியூரோ பாதுகாப்பு செயல்களை வழங்குகிறதா என்பதைக் கண்டறிய மேற்கொள்ளப்பட்ட ஓர் ஆய்வு அத்தகைய செயல்களை அது வழங்குகிறது எனக் கண்டறிந்தது. அந்த ஆய்வில் அதில் (அல்செமிர் நோயில் அது கொண்டிருந்ததைப் போன்றதேயான) பாதுகாப்பு விளைவைக் கொண்டுள்ள ஒரு பரிசோதனை மாதிரி பயன்படுத்தப்பட்டது. அறிவியலாளர்கள் இரண்டு முதல் பன்னிரண்டு மாத வயதுள்ள எலிகளை கட்டுப்படுத்தப்பட்ட அல்லது அதிக ஒமேகா-3 உணவுக்கு ஆட்படுத்தி, பின்னர் பொதுவாக பார்கின்சன் நோய்க்கு பரிசோதனை மாதிரியாகப் பயன்படும் நரம்பியல் நச்சைப் பயன்படுத்தி அவற்றுக்கு நரம்பியல் நச்சூட்டம் செய்தனர். பரிசோதனைக் குழுவிற்கு அதிக அளவு ஒமேகா-3 வழங்கப்பட்டால், வழக்கமாக ஏற்படும் நரம்பியல் நச்சால் தூண்டப்படும் டோப்பமைன் குறைதல் முற்றிலுமாக தடுக்கப்படுகிறது என அறிவியலாளர்கள் கண்டறிந்தனர். டோப்பமைன் மண்டலத்தின் சீர்குலைவினாலேயே பார்கின்சன் நோய் உருவாகிறது என்பதால், இந்த ஆய்வுகளில் கண்டறியப்பட்ட பாதுகாப்பு விளைவுகள் பார்கின்சன் நோயினைத் தடுப்பது பற்றிய எதிர்கால ஆராய்ச்சிகளுக்கு ஊக்கமூட்டுவதாக அமைந்தன.  

இருப்பினும், மீன் எண்ணெயானது அறிவாற்றல் இழப்புள்ள முதியவர்களின் புலன் செயல்திறன் மீது எவ்வித விளைவையும் கொண்டிருப்பதாகத் தெரியவில்லை.  

### முடக்கு வாதம்
உயிர்களுக்கு புறத்தேயான செயற்கைச் சூழலில் *n* −3 அமிலங்களின் அழற்சியெதிர்ப்பு செயல்பாடானது மருத்துவ நன்மைகளைக் கொடுப்பதாக 2005 மற்றும் 2006 ஆண்டின் ஆராய்ச்சிகள் கூறுகின்றன. கழுத்து வலி மற்றும் முடக்குவாதம் உடைய ஒத்த வயதுடைய நோயாளிகளைப் பயன்படுத்தி செய்யப்பட்ட ஆய்விலிருந்து, அவர்கள் வழக்கமான NSAIDகளைப் பெறும் நோயாளிகளின் நன்மைகளுடன் ஒப்பிடத்தக்க நன்மைகளைப் பெறுவது தெளிவாகியுள்ளது. மத்தியதரைக்கடல் உணவுப்பழக்கத்தைக் கொண்டுள்ளவர்களுக்கு இதய நோய்கள் ஏற்படுவது குறைவாகவும் HDL ("நல்ல") கொழுப்பின் அளவுகள் அதிகமாகவும் உள்ளது, மேலும் அவர்களின் திசுக்களில் அதிகம் நிறைவுற்ற *n* −3 கொழுப்பு அமிலங்களும் காணப்படுகின்றன.  

## உடல்நலம் ஆபத்துகள்
2000 ஆம் ஆண்டு அக்டோபர் 31 அன்று வெளியிடப்பட்ட மடல் ஒன்றில், உணவு பாதுகாப்பு மற்றும் பயன்பாடு ஊட்டச்சத்துக்கான அமெரிக்க உணவு மற்றும் மருந்து நிர்வாக மையமும் ஊட்டச்சத்து தயாரிப்புகள், பெயரிடல் மற்றும் உணவு ரீதியான கூடுதல் வழங்கல் அலுவலகமும் EPA மற்றும் DHA *n* −3 கொழுப்பு அமிலங்களின் தெரிந்த அல்லது சந்தேகிக்கப்படும் ஆபத்துகளைப் பற்றிக் குறிப்பிடுகிறது, அதில் பின்வருவனவும் அடங்கும்:  
- ஆஸ்பிரின் அல்லது வார்ஃபரின் மருந்துகளை எடுத்துக்கொண்டிருப்பவர்கள் அதனுடன் சேர்த்து இதை அதிக அளவு பயன்படுத்தினால் (சாதாரணமாக நாளொன்றுக்கு 3 கிராம்களுக்கு மேல்) இரத்தப்போக்கு அதிகரிப்பு ஏற்படலாம். எனினும் இது விவாதத்திற்குரியதாகவே உள்ளது.
- சீரத் தாக்கம் (மிக அதிக அளவில் எடுத்துக்கொள்வதால் மட்டுமே ஏற்படக்கூடும்).
- 1991-1993 ஆண்டின் FDA அறிவியல் மதிப்புரையின்படி சர்க்கரை வியாதி உள்ளவர்களில் கிளிசரிக் கட்டுப்பாடு குறைதல். சமீபத்திய ஆய்வு ஒன்றில், வழக்கமான இதய செயலிழப்புக்கான சிகிச்சையில் *n* −3 கொழுப்பு அமிலங்கள் இறப்பு வீதம் மற்றும் மருத்துவமனை வாச காலம் ஆகியவற்றைப் பொறுத்த வரை சிறிய, ஆனால் புள்ளியியல் ரீதியில் குறிப்பிடத்தக்க அளவு நன்மைகளை வழங்குகின்றன எனக் கண்டறியப்பட்டது.

இரத்தச் சேர்க்கை இதயச் செயலிழப்பு நோயில், அரிதாகவே போதிய இரத்த ஓட்டம் கிடைக்கப்பெறும் செயல்கள் மின்னியல் ரீதியாக அதீத கிளர்ச்சிக்கு உட்பட்டவையாகின்றன. மேலும் இது சீரற்ற இதயத் துடிப்பு ஏற்படும் ஆபத்தையும் அதிகரிக்கக்கூடும், அது திடீர் மரணத்தை ஏற்படுத்தக்கூடியதாகும். *n* −3 கொழுப்பு அமிலங்கள் செயல்திறனுடன் இந்த அதீத கிளர்ச்சிக்குரிய செல்கள் இயங்குவதைத் தடுப்பதன் மூலம் இதயத்தின் லயத்தை சமநிலையில் பராமரிப்பதாகத் தெரிகிறது. இதன் மூலம் சீரற்ற இதயத் துடிப்பையும் மாரடைப்பினால் ஏற்படும் திடீர் மரணத்தையும் தடுக்கிறது. பெரும்பாலானவர்களுக்கு இது மிகவும் நன்மையுடையது என்பதில் சந்தேகமில்லை. இது இதய நோயினால் ஏற்படும் திடீர் மரணத்திற்கான வாய்ப்பை பெருமளவில் குறைப்பதில் இது அதிகப் பங்களிக்கிறது. இருப்பினும், இரத்தச் சேர்க்கை இதயச் செயலிழப்பு உள்ளவர்களுக்கு, இதயமானது அரிதாகவே அவர்கள் உயிருடன் இருப்பதற்கு போதிய அளவுக்கு இரத்தத்தைச் செலுத்துகிறது. இந்த நோயாளிகளில் *n* −3 கொழுப்பு அமிலங்கள் போதிய அளவுள்ள சில செலுத்து (பம்பிங்) செல்களை நீக்கலாம், இதனால் அதன்பிறகு இதயத்தால் அவர்களை உயிருடன் வைத்திருக்கத் தேவையான அளவு இரத்தத்தைச் செலுத்த முடியாது. இதன் விளைவாக இதய நோயால் ஏற்படும் மரணத்தின் ஆபத்து அதிகரிக்கிறது. 2004 ஆம் ஆண்டில் நடத்தப்பட்ட ஓர் இணைய கணக்கெடுப்பில், ஆய்வில் ஈடுபடுத்திய பெற்றோர்களில் 29% பேர் தங்கள் குழந்தைகளின் மன இறுக்கத் தொகுப்புக் குறைபாடுகளுக்கான சிகிச்சையில் இன்றியமையா கொழுப்பு அமிலத்தை கூடுதல் வழங்கலாகப் பயன்படுத்துகின்றனர் என்பது கண்டறியப்பட்டது.  

ஒமேகா-3 கொழுப்பு அமிலங்களானவை ADHD மற்றும் வளர்ச்சி ஒருங்கமைவு குறைபாடு ஆகியவற்றுக்கான வழக்கமான சிகிச்சைகளுக்கான ஊக்கம் வழங்கும் நிரப்பு அணுகுமுறையை வழங்குகின்றன. இரட்டைக் குருட்டு முறை ஆய்வுகளிலில் மூன்று முதல் ஆறு மாதத்திற்கு நாளொன்றுக்கு சுமார் 1 கிராம் அளவில் வழங்கப்பட்ட பின்னர் "ADHD அறிகுறிகளுக்கான ஒமேகா 3 கொழுப்பு அமிலங்களில் மிதமானது முதல் வலுவான சிகிச்சை விளைவுகள்" காணப்பட்டன.  

மன இறுக்கத் தொகுப்புக் குறைபாடுகளின் மீதான ஒமேகா-3 கொழுப்பு அமிலங்களின் விளைவுத்திறனை ஆதரிக்கும் அறிவியல் பூர்வ ஆதாரங்கள் மிகச் சிறிதளவே உள்ளன.  
ஓர் இயைபில்லா முறையில் செய்யப்பட்ட கட்டுப்படுத்தப்பட்ட சோதனையில், மன இறுக்கக் குறைபாடுள்ள குழந்தைகளின் நிகழ்வில் ஒமேகா-3 கொழுப்பு அமிலங்களுக்கு குறிப்பிடத்தக்க அளவு வித்தியாசமான செயல் நடத்தைகள் எதுவும் இல்லை என்பது தெரியவந்தது. இவற்றைப் பயன்படுத்துகையில் அதீதசெயல்பாடு குறைவதாக ஆய்வாளர்கள் குறிப்பிட்டபோதும் அவர்களின் பிற்கால மறுபகுப்பாய்வுகளிலிருந்து அந்த குறைவளவானது புள்ளியில் ரீதியாக கணிசமானதல்ல எனத் தெரியவந்தது.  

### குழந்தைகள் எடை குறைவாகப் பிறத்தல்
கிட்டத்தட்ட 9,000 கர்ப்பிணிப் பெண்களைக் கொண்டு செய்த ஆய்வில், முதல் மூன்று மாதத்தில் வாரம் ஒரு முறையேனும் மீன் உண்ணும் பெண்களுக்கு குழந்தை எடை குறைவாகப் பிறத்தல் மற்றும் குறைப்பிரசவம் போன்ற நிகழ்வுகள் ஏற்படும் வாய்ப்பு மீன் உண்ணாத பெண்களைவிட 3.6 மடங்கு குறைவாகவே இருந்தது என ஆராய்ச்சியாளர்கள் கண்டறிந்தனர். மீன் குறைவாக உட்கொள்வது என்பது குறைப்பிரசவம் மற்றும் குழந்தை எடை குறைவாகப் பிறத்தல் ஆகியவற்றுக்கு ஒரு வலுவான காரணியாக உள்ளது. இருப்பினும், பிரசவத்திற்கு முன்பு மீன் உண்ணுதலை ஊக்குவிப்பதன் மூலம் இந்த ஆபத்து அதிகரிப்பைத் திசைமாற்றுவதற்கான (குறைப்பதற்கான) பிற குழுக்களின் முயற்சிகள் வெற்றியடையவில்லை.  

### உளவியல் குறைபாடுகள்
*n* −3 கொழுப்பு அமிலங்கள், மூளையில் மென்சவ்வை மேம்படுத்தும் திறன்களைக் கொண்டுள்ளது என சிலர் கருதுகின்றனர். *n* −3 கொழுப்பு அமிலங்கள் மயலின் (myelin) உறைகளை வலுவூட்டலில் பங்கு வகிக்கின்றன என்பது ஒரு மருத்துவ விளக்கமாகும். *n* −3 கொழுப்பு அமிலங்கள் சராசரி மனித மூளையில் தோராயமாக எட்டு சதவீதமாக இருப்பதென்பது தற்காலிகமான விஷயமல்ல என்பது கொழுப்பு அமில ஆராய்ச்சியில் முன்னோடியான டாக்டர். டேவிட் ஹாரபின் (David Horrobin) அவர்களின் கருத்தாகும். யுனிவெர்சிட்டி ஆஃப் மின்னிசோட்டாவின் ரால்ப் ஹால்மேன் (Ralph Holman) அவர்கள் இன்றியமையா கொழுப்பு அமிலங்களைப் பற்றிய ஆய்வு செய்வதில் மற்றொரு பிரதான ஆராய்ச்சியாளராவார். அவரே ஒமேகா-3 என்ற பெயரை வழங்கினார், மேலும் அவர் "DHA என்பது கட்டமைப்பாகும், EPA என்பது செயல்பாடாகும்" எனக் கூறி *n* −3 கூறுகள் எவ்வாறு மனித மூளையை ஒத்திருக்கின்றன என்பதை சுருக்கமாக விளக்கினார்.  

நியூரான் சார் வளர்ச்சியை ஊக்குவிப்பதன் மூலம் சேதாரத்தைச் சரி செய்வதில் மூளைக்கு உதவுவது *n* −3 கொழுப்பு அமிலங்களின் நன்மைகளில் ஒன்றாகும்.  

மூளையின் முன்மண்டைப் புறணியில் (PFC) கீழ் மூளை *n* −3 கொழுப்பு அமிலங்கள் மூளையின் இந்தப் பகுதியில் டோப்பமைன் ரீதியான நரம்பியல் கடத்தலைக் குறைப்பதாகக் கருதப்படுகிறது. இதனால் மயிர் முனைப் பிளப்பு உள்ளவர்களில் எதிர்மறை நரம்பியல் புலன் தன்மை அறிகுறிகள் தோன்றும் சாத்தியமுள்ளது. PFC இல் செய்யப்படும் டோப்பமைன் மண்டல செயல்பாட்டிலான இந்தக் குறைப்பினால் மூளையின் முனை மண்டலத்தில் டோப்பமைன் சார்ந்த அதீத செயல்பாடுகள் உருவாகலாம். இந்த மண்டலமானது PFC டோப்பமைன் மண்டலத்தினால் கட்டுப்படுத்தப்படுகிறது. மேலும் இதனால் மயிர் முனைப் பிளப்புக்கான நேர்மறை அறிகுறிகள் தோன்றுகின்றன. இது மயிர்முனைப் பிளவு நோயின் *n* −3 பலப்படி நிறைவுறாக் கொழுப்பு அமிலம்/டோப்பமைன் கருதுகோள் என அழைக்கப்படுகிறது (ஓஹரா, 2007). மயிர்முனைப் பிளப்புள்ளவர்களுக்கு *n* −3 கூடுதல் வழங்கலானது நேர்மறை, எதிர்மறை மற்றும் நரம்பியல் புலன்தன்மை அறிகுறிகளின் மீதான விளைவைக் கொண்டிருப்பது ஏன் என இந்த இயங்குமுறை விளக்குகிறது.  

அதன் விளைவாக, கடந்த பத்தாண்டுகளிலான *n* −3 கொழுப்பு அமிலம் ஆராய்ச்சிகள், *n* −3 கொழுப்பு அமிலங்கள் சரியான 'மூளை உணவாக' இருப்பது பற்றிய *சில* மேற்கத்திய கருத்துகளை வழங்கியுள்ளது. இருப்பினும் நுண்ணறிவு எண், எண்ணியல் மற்றும் தகவல் வெளிப்படுத்தல் பகுத்தறிவுத் திறன்கள் உள்ளிட்ட சில குறிப்பிட்ட புலன் திறன்களைச் சோதிக்கும் உளவியல் சோதனைகள் சார்ந்த திறன்கள் ஆகியவை ஒரு நபரின் தாயார் கர்ப்பமாக இருக்கும் போது அதிக அளவு *n* −3 கொழுப்பு அமிலங்கலை உட்கொள்வதால் அதிகரிக்கின்றன என்ற சமீபத்திய கருத்துகள் நம்பகமற்றதாகவும் சர்ச்சைக்குரியதாகவுமே உள்ளன. சில குறிப்பிட்ட உளவியல் மற்றும் மன குறைபாடு கணிப்புகளுக்கான மருத்துவர் பரிந்துரைக்காத சிகிச்சையாக *n* −3 கொழுப்பு அமிலங்களின் பயன்பாடு ஆராய்ச்சியின் குறிப்பிடத்தக்க மையமாக விளங்கும் பகுதியாகும். மேலும் இது அதிக ஆராய்ச்சிகளுக்கும் சந்தேகங்களுக்கும் மையமாகவும் மாறியுள்ளது.  

1998 ஆம் ஆண்டில், ஹார்வார்ட் பல்கலைக்கழகத்தில் ஆண்ட்ரியூ எல். ஸ்டோல், எம்.டி. (Andrew L. Stoll, MD) மற்றும் அவரது சகபணியாளர்கள் இருமுனை சீர்குலைவு உள்ள முப்பது நோயாளிகளைக் கொண்டு ஒரு சிறிய இரட்டைக் குருட்டு முறை மருந்துப்போலிகளால் கட்டுப்படுத்தப்பட்ட ஆய்வை மேற்கொண்டனர். இந்த ஆய்வில் பங்கேற்ற நோயாளிகளில் பெரும்பாலானோர் முன்னரே உளமருந்தியல் சிகிச்சை எடுத்துக்கொண்டிருந்தவர்கள் ஆவர் (எ.கா. அவர்களில் 30 பேருக்கு 12 பேர் லித்தியம் எடுத்துக்கொண்டிருந்தனர்). அவர் அந்த நபர்களில் 15 பேருக்கு ஆலிவ் எண்ணெய் உள்ள மாத்திரைகளையும் மற்ற 15 பேருக்கு ஒன்பது கிராம்கள் மருந்தாக்கவியல் தரமுடைய EPA மற்றும் DHA ஆகியவற்றைக் கொண்ட மாத்திரைகளையும் நான்கு மாதம் வரை வழங்கினார். அந்த ஆய்விலிருந்து *n* −3 குழுவிலிருந்த நபர்களுக்கு ஆய்வுக்குட்பட்ட அந்த நான்கு மாதத்தில் அறிகுறிகள் மீண்டும் மோசமடையும் நிகழ்வுக்கான வாய்ப்பு குறைவாகவே இருந்தது தெரியவந்தது. மேலும் மருந்துப்போலிகளின் குழுவில் இருந்தவர்களைக் காட்டிலும் *n* −3 குழுவில் இருந்தவர்களுக்கு நோயிலிருந்து மீளும் திறனும் குறிப்பிடத்தக்க விதத்தில் அதிகமாக இருந்தது. இருப்பினும், ஸ்டாலின் ஆய்வு பற்றிய கருத்துரையில் *n* −3 குழுவில் காணப்பட்ட முன்னேற்றமானது மிகவும் சிறிதளவே என்பதால் அதை மருத்துவ ரீதியாக கணிசமான அளவாகக் கருத முடியாது எனக் குறிப்பிடப்பட்டுள்ளது. இருப்பினும், 1999 ஆம் ஆண்டு பரிசோதனைகள் எதிர்பார்த்த அளவிற்கு மிகவும் சிறப்பானதாக இல்லை என ஸ்டால் நம்பினார். இதனால் அதன்படி ஆராய்ச்சி மேலும் தொடர்ந்தது. பல ஆராய்ச்சியாளர்கள் அவதானிக்கப்பட்ட *n* −3 கொழுப்பு அமிலங்கள் மற்றும் மூளையிலான சமிக்ஞை செயல்பாடு தடுப்பு ஆகியவற்றுக்கு இடையேயான கோட்பாட்டு ரீதியான தொடர்புகளைக் கண்டறிய உதவும் வகையில் ஓர் அடித்தளம் நிறுவப்பட்டது.  

"கடல் உணவு உட்கொள்ளலுக்கும், மனநிலை குறைபாடுகளின் வீதத்திற்கும் இடையே தொடர்புள்ள மாற்றங்கள் உள்ளன என்று சில நோய்ப்பரவியல் ஆய்வுகள் கூறுகின்றன. உயிரியல் ரீதியான குறிப்பான்கள் ஆய்வுகள் உளச்சோர்வுக் குறைபாடுள்ள நபர்களில் ஒமேகா−3 கொழுப்பு அமிலங்களில் பற்றாக்குறை இருப்பதைக் காட்டுகின்றன. அதே நேரம் சில சிகிச்சை ரீதியான ஆய்வுகள் ஒமேகா-3 கூடுதல் வழங்குவதால் கிடைக்கும் மருத்துவரீதியான நன்மைகளைக் காட்டுகின்றன. கரோனரித் தமனி நோய்க்கான ஒமேகா-3 கொழுப்பு அமிலங்களின் இதே போன்ற பங்களிப்பிலிருந்து கரோனரித் தமனி நோய்க்கும் உளச்சோர்வுக்கும் இடையே உள்ள நன்கு விவரிக்கப்பட்ட தொடர்புகளை விளங்கிக்கொள்ளலாம். ஒமேகா-3 கொழுப்பு அமிலங்களில் பற்றாக்குறை ஏற்படுவது மனநிலைக் கோளாறுகளுக்குக் காரணமாக அமைவதாகக் கண்டறியப்பட்டுள்ளது. மேலும் அது சக்திமிக்க பகுத்தறிவு ரீதியான சிகிச்சை அணுகுமுறையையும் வழங்குகிறது" 2004 ஆம் ஆண்டில், தற்கொலை முயற்சி செய்த 100 நோயாளிகளைக் கொண்டு செய்த ஓர் ஆய்வில், அந்த நோயாளிகள் சராசரியாக கட்டுப்படுத்தப்பட்ட மக்களுடன் ஒப்பிடுகையில் அவர்களின் இரத்தத்தில் குறைந்த அளவு EPA கொண்டிருந்தனர் என்பது கண்டறியப்பட்டது.  

2006 ஆம் ஆண்டில் அமெரிக்க உளவியல் சங்கத்தின் (APA) உளவியல் சிகிச்சைகளைப் பற்றிய ஆராய்ச்சிக்கான ஆணையம் உருவாக்கிய ஒமேகா-3 கொழுப்பு அமிலங்கள் துணை ஆணையம் பின்வருமாறு குறிப்பிட்டது: "பெருவாரியாக உள்ள நோய்பரவு இயல் மற்றும் திசு இயைபு ஆய்வுகள் ஒமேகா-3 EFA உட்கொள்ளலின் பாதுகாப்பு விளைவுகளை ஆதரிகின்றன, குறிப்பாக எய்க்கோசாபெண்ட்டாயானிக் அமிலம் (EPA) மற்றும் டோக்கோஹெக்சனாயிக் அமிலம் (DHA) ஆகியவை மனநிலை குறைபாடுகளில் கொண்டுள்ள விளைவுகளை ஆதரிக்கின்றன. இயைபற்ற கட்டுப்படுத்தப்பட்ட சோதனைகளின் உயர் நிலைப் பகுப்பாய்வுகள் ஒருமுனை மற்றும் இருமுனை உளச்சோர்வு நிலைகளின் நிகழ்வில் புள்ளியியல் ரீதியில் கணிசமான நன்மைகள் உள்ளதை விளக்குகின்றன (p=.02). அதன் முடிவுகள் பலபடித்தானதாக இருந்தன. அதிலிருந்து வடிவமைப்புக்கும் செயல்படுத்தலுக்கும் இடையேயான வேறுபாடுகளைக் கவனிக்க ஒவ்வொரு ஆய்வின் சிறப்பியல்புகளையும் நுண்மையாக ஆய்வு செய்ய வேண்டியது முக்கியம் எனத் தெரிந்தது. மயிர்முனைப் பிளப்பு நோயிலான நன்மைகளுக்கான ஆதாரங்கள் சிறிதளவே உள்ளன. EPA மற்றும் DHA ஆகியவை புறக்கணிக்கத்தக்க ஆபத்துகளையும் பெரிய உளச்சோர்வு குறைபாட்டிலும் இருமுனைச் சீர்குலைவு நிகழ்விலும் சக்திமிக்க நன்மைகளையும் கொண்டுள்ளதாகத் தெரிகிறது. ஆனால் உளவியல் பகுதியிலான பெரும்பாலான பிரிவுகளிலான முடிவுகள் இறுதி செய்யப்படாமலே உள்ளன. குறிப்பாக உளவியல் குறைபாடுகளைக் கொண்டுள்ள நோயாளிகளில் ஒமேகா-3 EFA அமிலத்தின் உடல்நல நன்மைகள் முக்கியமானதாக இருக்கலாம். புகைப்பிடித்தல் அதிகமாக இருப்பதும் உடல் பருமன் மற்றும் சில உளவியல் மருந்துகளின் வளர்சிதைமாற்ற பக்க விளைவுகளும் இதற்குக் காரணமாக உள்ளது."  

10 மருத்துவ சோதனைகளை அடிப்படையாகக் கொண்டு செய்யப்பட்டு, ஜர்னல் ஆஃப் கிளினிக்கல் சைக்கயாட்ரி இதழில் 2007 ஆம் ஆண்டு வெளியான மற்றொரு உயர்நிலைப் பகுப்பாய்வு ஒமேகா-3 பலப்படி நிறைவுறாக் கொழுப்பு அமிலங்கள், ஒருமுனை மற்றும் இருமுனை சீர்குலைவு உள்ள நோயாளிகளின் உளச்சோர்வில் குறிப்பிடத்தக்க முன்னேற்றங்களை வழங்குவதாகக் கண்டறிந்தது. இருப்பினும், சோதனைகளின் பலபடித்தான தன்மைகளை அடிப்படையாகக் கொண்டு அதன் ஆசிரியர்கள், "விரும்பத்தக்க இலக்கு நபர்களையும் EPA இன் சிகிச்சை ரீதியான அளவு மற்றும் உளச்சோர்வுக்கு சிகிச்சையளிப்பதில் தேவையான ஒமேகா-3 PUFAகளின் பொதிவையும் கண்டறிய பல பெரிய அளவிலான நன்கு கட்டுப்படுத்தப்பட்ட சோதனைகள் தேவை" என்ற கருத்து முடிவுக்கு வந்தனர்.  
2009 ஆம் ஆண்டு வெளியான ஒரு சிறிய அமெரிக்க சோதனையில் E-EPA அமிலத்தை ஒற்றைச் சிகிச்சையாகப் பயன்படுத்தும்போது அது மருந்துப்போலிகளை விட அதிக நன்மைகளை வழங்குகிறது எனக் கூறப்பட்டது.  

## உணவு மூலங்கள்
### தினசரி மதிப்புகள்
பெரு ஊட்டச்சத்துகள், கொழுப்புகள் போன்றவை அனுமதிக்கப்படும் தினசரி வழங்கல்களாக நிர்ணயிக்கப்படவில்லை. பெரு ஊட்டச்சத்துகளில் RDAகளுக்கு பதிலாக AI (ஏற்றுக்கொள்ளத்தக்க உட்கொள்ளல்) மற்றும் AMDR (ஏற்றுக்கொள்ளத்தக்க பெரு ஊட்டச்சத்து விரவல் வரம்பு) ஆகியவை உள்ளன. *n* −3 க்கான AI மதிப்பு ஆண்களுக்கு நாளொன்றுக்கு 1.6 கிராம்களும் பெண்களுக்கு நாளொன்றுக்கு 1.1 கிராம்களும் ஆகும். AMDR மதிப்பானது மொத்த ஆற்றலில் 0.6% முதல் 1.2% என்னுமளவில் உள்ளது.  

"α-லினோலெனிக் அமிலம் (ALA), எய்க்காசோபெண்ட்டாயனிக் அமிலம் (EPA), மற்றும் டொக்கோஹெக்சனாயிக் அமிலம் (DHA) ஆகியவற்றை அதிக அளவு உட்கொள்வதால் கரொனரி இதய நோயிலிருந்து (coronary heart disease) ஓரளவு பாதுகாப்பு கிடைக்கலாம் என வளர்ந்துவரும் கல்வி சார் கருத்துகள் பரிந்துரைக்கின்றன. ஏனெனில் EPA மற்றும் DHA ஆகியவற்றின் உடலியல் சக்தியானது α-லினோலெனிக் அமிலத்தின் சக்தியை விட அதிகம். அனைத்து *n* −3 கொழுப்பு அமிலங்களுக்கும் ஒரே AMDR மதிப்பைக் கணக்கிடுவது சாத்தியமன்று. தோராயமாக AMDR இன் 10 சதவீதத்தை EPA மற்றும்/அல்லது DHA வடிவில் எடுத்துக்கொள்ளலாம்." மீனிலிருந்து உட்கொள்ளும் *n* −3 கொழுப்பு அமிலங்களின் உணவு ரீதியான மொத்த அளவானது நாளொன்றுக்கு 3 கிராம்களுக்கு மிகாமல் இருக்க வேண்டும். மேலும் அதில் ஊட்டச்சத்து வழங்கல்களிலிருந்து நாளொன்றுக்கு 2 கிராம்களுக்கு மேல் இருக்கவும் கூடாது என FDA பரிந்துரைக்கிறது.  

சில வகை மீன் எண்ணெய்கள் எளிதில் செரிக்காதவையாகக் கூட இருக்கலாம். மீன் எண்ணெயின் ட்ரைகிளிசரைடு வகையையும் எஸ்டர் வகையையும் ஒப்பிட்ட நான்கு ஆய்வுகளில் இரண்டு ஆய்வுகள் இயற்கையான ட்ரைகிளிசரைடு வகையே சிறந்தது என்ற முடிவுக்கு வந்தது, பிற இரண்டு ஆய்வுகள் இரண்டிற்குமிடையே அதிக வேறுபாடு இருப்பதாக உணரவில்லை. எஸ்டர் வகையை உற்பத்தி செய்வது மலிவானது எனினும் அதுவே சிறந்தது என ஆய்வுகள் எதுவும் நிரூபிக்கவில்லை. 2  

மீன் என்பது *n* −3 கொழுப்பு அமிலங்களின் உணவு மூலமாக இருப்பினும், அவற்றை மீன் உற்பத்தி செய்வதில்லை; மாறாக அவை அவ்வமிலங்களை அவற்றின் உணவிலுள்ள ஆல்கா (குறிப்பாக மைக்ரோஆல்கா) அல்லது மிதவை நுண்ணுயிர்கள் ஆகியவற்றிலிருந்தே பெறுகின்றன.  

**<td>இதில் பங்களிக்கும் பிரபலமான மீன்களின் 3oz ஒன்றுக்கான ''n'' −3 இன் அளவுகள்.</td>**

| சூரை மீன் | 0.21–1.1 |  |
| --- | --- | --- |
| பாலக் மீன் | 1.1–1.9 |  |
| சால்மன் | 0.45 |  |
| காட் மீன் | 0.15–0.24 |  |
| கெளுத்தி மீன் | 0.22–0.3 |  |
| ஃப்ளவண்டா | 0.48 |  |
| க்ரூப்பர் | 0.23 |  |
| ஹேலிபட் | 0.60–1.12 |  |
| மஹி மஹி | 0.13 |  |
| ஆரஞ்சு ரஃபி | 0.028 |  |
| ரெட் ஸ்னேப்பர் | 0.29 |  |
| சுறா | 0.83 |  |
| ஸ்வார்டுபிஷ் | 0.97 |  |
| டைல்ஃபிஷ் | 0.90 |  |
| ராஜ கானாங்கெளுத்தி | 0.36 | } |

### க்ரில்
க்ரில் எண்ணெய் என்பது மற்றவையுடன் ஒப்பிடுகையில் *n* −3 கொழுப்பு அமிலங்களின் புதிய மூலமாகும். க்ரில் எண்ணெய் *n* −3 கொழுப்பு அமிலங்களுக்கான சிறந்த மூலம் என்பதை ஆதரிக்கும் பல்வேறு கருத்துகள் உள்ளன. அவை க்ரில் வகைகள் மீன்களைப் போல மாசுபடும் வாய்ப்பில்லை, அதுமட்டுமின்றி அவற்றில் அஸ்டாக்சந்தின் எனப்படும் சிறப்பு ஆக்சிஜனேற்ற எதிர்ப்பொருளையும் கொண்டுள்ளன என்பது போன்ற கருத்துகளாகும். இருப்பினும், க்ரில்களும் மாசுகளால் பாதிக்கப்படுவதாகவும் அவற்றிலுள்ள அஸ்டாக்சந்தினுக்கும் அதிக ஆக்சிஜனேற்ற எதிர்ப்புத் திறன் இல்லை எனவும் பல ஆய்வுகள் காண்பித்துள்ளன.  

### தாவர மூலங்கள்

பெரும்பாலான மீன் எண்ணெய்களிலுள்ள *n* −3 அமிலங்களை விட ஆறு மடங்கு அதிகம் கொண்டிருந்தும் குறுகிய சங்கிலி வடிவில் இருக்கும் சணல் நாரும் (அல்லது ஆளி விதை ) (*லைனம் உசிஸ்டேட்டிஸிமம் (Linum usitatissimum)* ) அதன் எண்ணெய்களும் *n* −3 அமிலங்களைக் கொண்டுள்ள மிகவும் பரவலாகக் கிடைக்கும் தாவர மூலங்களாகும். ஆளி விதை எண்ணெயில் தோராயமாக 55% ALA (ஆல்பா-லினோலெனிக் அமிலம்) உள்ளது. சியா போலவே ஆளி விதையும் தோராயமாக *n* −3 போன்று *n* −6 அமிலங்கள் மூன்று மடங்கு அதிகமாகக் கொண்டுள்ளது.  

**அட்டவணை 1.** விதை எண்ணெயில் உள்ள ALA அமில சதவீதமாக *n* −3 உள்ளடக்கம்.  
| சியா | சியா சேஜ் | *ஸ்லாவியா ஹிஸ்பானிக்கா* | 64 |
| --- | --- | --- | --- |
| கிவிப்பழம் | சைனீஸ் கூஸ்பெர்ரி | *ஆக்டினிடியா சைனென்சிஸ்* | 62 |
| பெரில்லா | ஷிசோ | *பெரில்லா ஃப்ரூட்டசின்ஸ்* | 58 |
| ! .சணல் நார் | ஆளிவிதை | *லைனம் உசிஸ்டேசிமம்* | 55 |
| லிங்கோபெர்ரி | கௌபெர்ரி | *வேக்சினியம் விட்டிஸ்-ஐடே* | 49 |
| கேமலினா | கோல்ட் ஆஃப் ப்ளெஷர் | *கேமலினா சாட்டிவா* | 36 |
| பர்ஸ்லேன் | போர்ச்சுலாக்கா | *போர்ச்சுலாக்கா ஒலரேசியா* | 35 |
| ப்ளாக் ராஸ்பெர்ரி | *ரூபஸ் ஆக்சிடெண்ட்டாலிஸ்* | 33 |  |

**அட்டவணை 2.** மொத்த உணவிலான ALA அமிலத்தின் சதவீதமாக *n* −3 உள்ளடக்கம்.  
| ஆளி விதை | *லைனம் உசிஸ்டேட்டிசிமம்* | 18.1 |  |
| --- | --- | --- | --- |
| பட்டர்னட்ஸ் | *ஜக்லான்ஸ் சினெரியா* | 8.7 |  |
| ஹெம்ப் விதை | *கென்னாபிஸ் சாட்டிவா* | 8.7 |  |
| அக்ரூட் பருப்புகள் | *ஜக்லான்ஸ் ரெகியா* | 6-3 |  |
| பெக்கான் பருப்புகள் | *கார்யா இல்லினாயனென்சிஸ்* | 0.6 |  |
| ஹேசல் பருப்புகள் | *காரிலஸ் அவெல்லானா* | 01 | } |

### முட்டைகள்
பச்சைத் தாவரங்களையும் பூச்சிகளையும் உண்ணும் கோழிகள் இடும் முட்டைகளில் சோளம் அல்லது சோயாபீன் உண்ணும் கோழிகள் இடும் முட்டைகளில் உள்ளதை விட அதிக *n* −3 கொழுப்பு அமிலங்கள் (பெரும்பாலும் ALA) உள்ளன. கோழிகளுக்கு பூச்சிகளையும் பச்சைத் தாவரங்களையும் உண்ணக்கொடுப்பதுடன் கூடுதலாக அவற்றின் உணவில் மீன் எண்ணெயைச் சேர்த்து வழங்குவதால் அவற்றின் முட்டைகளில் கொழுப்பு அமில செறிவுகள் அதிகரிக்கின்றன.  
கோழிகளின் உணவில் ஆளி மற்றும் கனோலா விதைகளையும் ஆல்பா லினோலெனிக் அமில மூலங்களையும் வழங்குவதால் அவற்றின் முட்டைகளில் உள்ள ஒமேகா-3 உள்ளடக்க அளவு அதிகரிக்கிறது.  

### இறைச்சி
புல்லுண்ணும் மாடுகளின் இறைச்சியில் உள்ள *n* −6 மற்றும் *n* −3 ஆகியவற்றுக்கிடையே உள்ள விகிதம் சுமார் 2:1 ஆகும். இதனால் இந்த இறைச்சி தானியமுண்ணும் மாட்டிறைச்சியை விட பயன்மிக்க *n* −3 மூலமாகக் கருதப்படுகிறது. ஏனெனில் தானியமுண்ணும் மாட்டிறைச்சியில் இந்த விகிதம் 4:1 மட்டுமே.  

பல நாடுகளில் வணிகரீதியாகக் கிடைக்கும் ஆடுகள் பொதுவாக புல்லுண்பவையாகும். மேலும் அவற்றின் இறைச்சியில் தானியமுண்ணும் ஆட்டிறைச்சியிலுள்ளதை விட அதிக *n* −3 உள்ளது. அமெரிக்காவில், ஆடுகள் பெரும்பாலும் தானியங்கள் கொடுத்து வளர்க்கப்படுகின்றன (அதாவது வெட்டும் முன்பு அவற்றைக் கொழுக்கச் செய்கின்றனர்). இதனால் *n* −3 அளவு குறைகிறது.  

கோழி இறைச்சியிலுள்ள ஒமேகா-3 உள்ளடக்கத்தை ஆளி விதை, சியா மற்றும் கனோலா போன்ற *n* −3 அதிகமுள்ள உணவுகளை அவற்றுக்குக் கொடுப்பதன் மூலம் அதிகரிக்கலாம்.  

### சீல் எண்ணெய்
சீல் எண்ணெய் EPA, DPH மற்றும் DPA ஆகியவற்றின் ஒரு மூலமாகும். ஹெல்த் கனடா இதழின் படி, அது 12 வயது வரையில் குழந்தைகளின் மூளை, கண்கள் மற்றும் நரம்புகளின் வளர்ச்சிக்கு ஆதரவாக உள்ளது.. இருப்பினும், ஐரோப்பிய யூனியன் மற்ற எல்லா சீல் தயாரிப்புகளையும் போல இவற்றை இறக்குமதி செய்ய அனுமதி இல்லை  

### பிற மூலங்கள்
புல்லுண்ணும் பசுக்களிலிருந்து கிடைக்கும் பால் மற்றும் பாலாடை ஆகியவை *n* −3 க்கான சிறந்த மூலங்களாகும். இங்கிலாந்தில் ஒரு ஆய்வில் ஒரு பைண்ட் பாலிலிருந்து ALA அமிலத்தின் பரிந்துரைக்கப்படும் தினசரி உட்கொள்ளல் அளவில் (RDI) 10% கிடைக்கிறது. அதே சமயம் ஒரு தீப்பெட்டி அளவுள்ள இறைச்சியிலிருந்து 88% கிடைக்கிறது" என நிரூபிக்கப்பட்டது.  

மைக்ரோஆல்கா *க்ரிப்தெகொடீனியம் கொஹ்னி* (microalgae Crypthecodinium cohnii) மற்றும் *ஸ்கைசோச்சைட்ரியம்* (Schizochytrium) ஆகியவை DHA அமிலம் அதிகமுள்ள (22:6 *n* −3) மூலங்களாகும். மேலும் பயோரியாக்டர்களைப் பயன்படுத்தி அவற்றை வணிகரீதியாக உற்பத்தி செய்ய முடியும். இது மட்டுமே சைவ உணவர்களுக்கான ஏற்றுக்கொள்ளத்தக்க DHA மூலமாகும். பழுப்பு ஆல்காவிலிருந்து (கெல்ப்) கிடைக்கும் எண்ணெய் EPA கிடைக்கும் மூலமாகும். *n* −3 மற்றும் *n* −6 விகிதம் தோராயமாக 1:4 என்று கொண்டு சிறப்பான அளவு *n* −3 கொழுப்பைக் கொண்டுள்ள சில பருப்பு வகைகளில் அக்ரூட் பருப்புகள் ஒன்றாகும்.  

சில காய்கறிகளிலும் குறிப்பிடத்தக்க அளவு *n* -3 அமிலம் உள்ளது. ஸ்ட்ராபெர்ரி மற்றும் ப்ரொக்கோலி ஆகிய காய்கறிகளை இதற்கு எடுத்துக்காட்டாகக் கூறலாம்.  

## *n* −6 மற்றும் *n* −3 ஆகியவற்றுக்குள்ள விகிதம்

உள்ளெடுத்துக்கொள்ளும் *n* −6 மற்றும் *n* −3 (குறிப்பாக லினோலிக் மற்றும் ஆல்பா லினோலெனிக்) கொழுப்பு அமிலங்களின் விகிதமானது இதயகுழலிய உடல்நலத்தைப் பராமரிப்பதில் மிக முக்கியமானதாகும் என மருத்துவ சோதனைகள் தெரிவிக்கின்றன.  
இருப்பினும், 2005 மற்றும் 2007 ஆம் ஆண்டுகளில் வெளியான இரண்டு ஆய்வுகள் மனிதர்களில் இவ்வகையான தொடர்புகள் எதுவும் இல்லை எனக் காண்பித்தன.  

*n* −3 மற்றும் *n* −6 கொழுப்பு அமிலங்கள் இரண்டுமே இன்றியமையாதனவாகும். அதாவது மனிதர்கள் அவற்றை உணவில் கட்டாயம் எடுத்துக்கொள்ள வேண்டும். *n* −3 மற்றும் *n* −6 ஆகிய இரண்டும் ஒரே வளர்சிதைமாற்ற நொதிகளுக்காக போட்டியிடுகின்றன. இதனால் *n* −6:*n* −3 விகிதமானது அதன் விளைவாக அமையும் எய்க்கோசனாய்டுகள் (ஹார்மோன்கள்), (எ.கா. இரத்த அழுத்தக் குறைப்பிகள், லியூக்கோட்ரியன்கள், த்ரோம்பாக்சேன்கள் போன்றவை) ஆகியவற்றின் விகிதங்களையும் குறிப்பிடத்தக்க அளவு பாதிக்கிறது. மேலும் இது உடலின் வளர்சிதைமாற்ற செயல்பாட்டையும் மாற்றுகிறது. பொதுவாக, ஒப்பீட்டில் புல்லுண்ணும் விலங்குகள் அதிகமான அளவு *n* −3 அமிலங்களைச் சேர்த்துக்கொள்கின்றன; ஆனால் தானியமுண்ணும் விலங்குகள் அதிகமான அளவு *n* −6 அமிலங்களைச் சேர்த்துக்கொள்கின்றன. *n* −6 அமிலங்களின் உயிரினக் கழிவுகள் குறிப்பிடத்தக்க விதத்தில் *n* −3 அமிலங்களின் கழிவுகளை விட அதிகளவு அழற்சித் தன்மை கொண்டவை (குறிப்பாக அராச்சிடோனிக் அமிலத்தைக் கூறலாம்). இதனால் *n* −3 மற்றும் *n* −6 ஆகியவற்றை *சமச்சீர் விகத்தில்* உட்கொள்ள வேண்டும் என்பது அவசியமாகிறது. *n* −6:*n* −3 ஆகியவற்றின் ஆரோக்கியமான விகித வரம்புகள் 1:1 முதல் 4:1 வரை அமைகின்றன. விளையாட்டு விலங்குகளில் அதிகமாக உள்ள பரிணாம விளைவு மனித உணவுகள், கடல் உணவுகள் மற்றும் பிற *n* −3 மூலங்கள் ஆகியவை இந்த விகிதங்களைக் கொண்டிருக்கலாம் என ஆய்வுகள் கூறுகின்றன.  

வழக்கமான மேற்கத்திய உணவுகள் 10:1 முதல் 30:1 வரம்பிலான விகிதங்களைக் கொண்டுள்ளன. அதாவது இவற்றில் கணிசமாக *n* −6 அதிகமாக உள்ளது. இங்கே சில பொதுவான எண்ணெய்களிலுள்ள *n* −6 மற்றும் *n* −3 கொழுப்பு அமிலங்களுக்கிடையேயான விகிதங்கள் கொடுக்கப்பட்டுள்ளன: கனோலா 2:1, சோயாபீன் 7:1, ஆலிவ் 3–13:1, சூரியகாந்தி (*n* −3 இல்லை), ஆளி விதை 1:3, பருத்தி விதை (கிட்டத்தட்ட *n* −3 இல்லை என்றே கூறலாம்), பட்டாணி (*n* −3 இல்லை), திராட்சை விதை எண்ணெய் (கிட்டத்தட்ட *n/0)−3 இல்லை என்று கூறலாம்) மற்றும் சோள எண்ணெய் 46 முதல் 1 வரையிலான *n* −6 மற்றும் *n* −3 இடையேயான விகிதத்தைக் கொண்டுள்ளது.*  

## ALA அமிலத்திலிருந்து EPA மற்றும் DHA அமிலமாக மாறுவதற்கான மாற்றச் செயல்திறன்
மனிதர்களில் ALA அமிலம் EPA அமிலமாகவும் பின்னர் மேலும் DHA அமிலமாகவும் மாறும் செயலானது வரம்புக்குட்பட்டது, ஆனால் ஒவ்வொருவருக்கும் இது மாறுகிறது எனக் கூறப்படுகிறது. பெண்களுக்கு ஆண்களை விட ALA மாற்றச் செயல்திறன் அதிகமாக உள்ளது. அநேகமாக பீட்டா ஆக்சிஜனேற்றத்திற்கான உணவு வழி ALA அமிலப் பயன்பாடு குறைவாக இருப்பதே இதற்குக் காரணமாக இருக்கலாம். இதிலிருந்து ALA மாற்றச் செயல்திறனின் உயிரியல் பொறியியல் சாத்தியமே எனத் தெரிகிறது. கோயன்ஸ் (Goyens) *மற்றும் சிலர்* இது *n* −3 மற்றும் *n* −6 கொழுப்பு அமிலங்களின் விகிதமாக இல்லாமல் உண்மையான ALA அளவாக உள்ளது. இது மாற்றத்தைப் பாதிக்கவும் செய்கிறது என விவாதிக்கின்றனர்.